Sagde du lige, at Grace kom noget i Edgars drink i aftes?
- Zoë, hvem er den kvinde? - Det er kriminalassistent Danner.
Hun hjalp Aniq, da han blev anklaget for at myrde Xavier.
- Falsk. - Godt.
Hun kan hjælpe.
Jeg troede, at vi var enige. Ikke noget politi endnu.
Bare rolig, blåøje. Jeg er ikke politi længere.
Aniq bad mig om at komme
og se diskret på et par ting, inden basserne kommer.
Basserne?
Bryllupper får alle mulige komplicerede følelser frem.
Om kærlighed, penge. Familie.
Og de følelser får folk til at gøre ting, de ikke normalt ville gøre.
Endda begå mord.
Så jeg vil gerne tale med alle
og høre jeres versioner af, hvad der skete i weekenden.
Jeg kalder dem gerne for jeres hjernefilm.
- Vi er alle stjerner i vores egne film. - Hør.
Hvorfor fortalte du hende, at Grace kom noget i Edgars drink?
Fordi hun gjorde. Jeg så hende gøre det.
Okay, men vi har bedt Danner komme og bevise, at det ikke var Grace, ikke?
Jo.
- Samme side? - Samme side.
Okay. Grace, jeg begynder med dig.
Vent. Bare så det er helt klart:
Jeg har brug for, at du beviser Graces uskyld.
Du har vel brug for, at jeg finder frem til morderen.
Præcis. Okay. Samme side.
Vent lige.
- Hvad? - Du kommer med mig, puslespilsknægt.
- Gør jeg? - Vi opklarede Xavier-sagen sammen.
Vi er makkere.
Altså, jeg... Hvis du tror, at jeg kan hjælpe.
- Kom. - Ja.
Først vil jeg gerne kondolere.
Hold da op. Det bliver nogle sindssyge bryllupsbilleder.
Se lige, hvor flot den kjole er til dig. Den passer perfekt til dig.
Tak.
Det er en vintagekjole. Jeg har faktisk selv restaureret den.
Jeg kan også godt lide den.
Jeg har altså ikke myrdet min mand, okay? Jeg forgiftede ikke hans drink.
- Jeg... - Bank, bank.
Jeg ville lige komme forbi med den her, for Grace har det med at fryse.
Jeg lægger den bare her.
Medmindre du vil have, at jeg bliver?
- Du vil vist gerne blive. - Ja, faktisk.
- Det er okay, ikke? At jeg bliver? - Det tror jeg.
Jo flere, jo bedre og den slags.
Hm. Nå, Grace, hvordan mødtes I så? Det er ikke så længe siden, vel?
Vi mødtes for et halvt år siden.
Jeg havde lige slået op med en fyr, der... Han stjal mit undertøj.
- Travis. Det var Travis, ikke? - Nej, overraskende nok.
Ja, så Grace har altid haft uheld i kærlighed.
Nej, jeg elsker at være forelsket. Jeg fandt bare aldrig den rette.
Ikke før jeg mødte Edgar.
Han er bare lige min type.
Flot på den drengede måde. Lidt sær.
Jeg var på arbejde. Jeg ejer en antikvitetsbutik.
Eller ikke en butik. Snarere et område inde i et større håndværksfællesskab.
Nå, men jeg var ved at restaurere en smuk dukke fra 1800-tallet, da...
Godeftermiddag, frøken. Jeg ledte...
Undskyld, hr. Jeg forventede bare ikke at se en øgle.
Undskyld. Jeg forventede ikke et skrig.
Jeg er kommet angående en antik skrivemaskine.
Åh, ja.
- Er den til Dem eller til Deres ledsager? - Åh, Roxana?
Hun ville jo ikke få meget nytte af en skrivemaskine.
Fordi hun foretrækker kalligrafi?
Det er en joke.
Jeg kan godt lide jokes.
Han var akavet, men der var noget afvæbnende ved ham.
Jeg håber ikke, at jeg snager, men hvad er Deres planer for den?
Den er en gave til min kære søster, der har hang til ting fra fordums tid.
Ja.
Jeg er mere fokuseret på det, der kommer. Teknologi og den slags.
Det her kunstværk er meget mere værdifuldt end noget med en skærm.
Er De amish, eller afskyr De blot bekvemmelighed?
Se på den.
Den måde den taler til en.
Den opmuntrer en, mens man skriver sin næste roman eller...
...eller et brev til sin store kærlighed.
Og når man så er færdig,
river man papiret op...
...som man lige har revet ordene ud af sit hjerte, og så holder man det...
...i sine hænder.
Jeg har forretninger at se til. Jeg afregner og må af sted.
Jeg ved, at jeg er meget direkte,
men jeg vil spørge, om De vil ledsage mig
til min søsters fødselsdagsfest i morgen aften.
Min øgle er nemlig blevet glad for Dem, og jeg vil nødig skuffe hende.
Jeg vil også nødig skuffe hende.
Nå...
Det var så uventet.
Jeg vidste ikke noget om ham ud over navnet på hans kreditkort.
Mr. Edgar Minnows og ledsager.
Jeg har aldrig været til sådan en fest.
- Peger damerne på os? - Det er jeg bange for.
- Hvem er du egentlig? - Har du ikke googlet mig?
Hvorfor skulle jeg dog google dig?
Sikke en fortryllende besynderlig pige du er.
Undskyld. Grace, undskyld. Jeg ved, at du er midt i en samtale,
men jeg er så glad for at møde dig.
Vi bliver de bedste venner!
Du må være Edgars søster.
- Adopteret. - Adopteret.
- Ja. Kom med mig. - Okay.
I har virkelig skabt røre.
Ugebladet, Fast Company,
har udråbt Edgar som Silicon Valleys mest attråværdige ungkarl.
Er de hviskende kvinder misundelige på mig?
De er helt fra den. Hallo?
Så lad os ikke skuffe dem.
Ja.
Silicon Valleys mest attråværdige ungkarl.
- Vil du danse med mig? - Nej. Jeg danser ikke.
Sidste gang jeg dansede offentligt,
udråbte en præst mig som en ond ånd og indstillede mig til djævleuddrivelse.
Jeg er meget beklemt ved enhver form for opmærksomhed,
- og den slags har der været rigeligt af. - Nå.
Jeg har en idé.
Vi går direkte mod dansen.
Så. Se, her er ikke nogen.
Nu kan vi to danse.
Jeg har aldrig mødt en som dig.
I lige måde.
Hvilken dans skal vi danse?
Hvad med Unwed Lady?
Eller måske Boy Soldier?
Eller måske
kan jeg lære dig at danse Douglas.
Grace, jeg tror ikke, at min krop er i stand til den slags.
Og Roxana elsker dans, men kun som tilskuer.
Så må vi give Roxana noget at se på.
Kom her.
Tricket er, at du ikke må tænke så meget over det.
Bare gør det, din krop har lyst til.
Ja.
Det er ret fint.
- Ja. - Ja.
- Grace. - Ja?
Hvem er du?
Du får mig nærmest til at rotere.
- Det er godt. - Skønt.
Jeg er som en rigtig slubbert.
- Tag min hånd. - Ja.
Jeg gør ikke normalt ting, jeg ikke har lyst til.
Det har vi vist til fælles.
Åh, fuck. Ja.
Undskyld afbrydelsen. Der er en hastesag, du må tage dig af.
Jeg er nødt til at gå.
Roxana.
Sådan har jeg aldrig set ham før. Du har fortryllet ham.
Jeg googlede ham naturligvis, så snart jeg kom hjem.
Edgar Minnows, teknologigigant. Pludselig var jeg en del af hans verden.
Han spurgte endda, om han måtte præsentere mig for sin mor.
Han advarede mig, om at hun kunne være besværlig.
Beklager forsinkelsen, mor.
Vores chauffør var høj på hostesaft og blev forvirret.
Nå, så det er pigen, min søn hævder at være så betaget af.
Det glæder mig at møde dig, Gail.
- Jeg hedder faktisk Grace. - Hvad sagde du?
Jeg har sagt, at hun hedder Grace. Hvorfor siger du noget andet?
Fordi en kvinde af hendes stand ville hedde Gail.
Grace er et navn, der passer til en, der har hendes skønhed og særhed
og hendes passion for alt i livet.
Undskyld.
Min mor bliver nemt forvirret efter min fars død.
Jeg er ikke forvirret og bliver det bestemt ikke nemt.
Og jeg er ikke forvirret.
Så går hun.
Beklager.
De fleste mænd, jeg har været kærester med, var bange for deres mor,
men Edgar forsvarede mig, og jeg var lykkelig.
Se, over 40 vindruer.
Han havde selvfølgelig tit travlt med arbejdet.
Men når han ikke var der, var jeg sammen med Hannah.
Det var så vidunderligt.
Grace, jeg...
- Nej! - Nej, Grace.
Hvad laver du? Vi bliver drivvåde.
Grace.
De seneste måneder har du tryllebundet mig.
Fast Company spørger til næste måneds liste over mest attråværdige ungkarle,
og den liste vil jeg nødig være på.
Det forstår jeg ikke.
Vil du gifte dig med mig?
Er det så et ja?
Edgar ønskede ikke en lang forlovelse,
så vi gik i gang med at planlægge.
Men vores familier var fra forskellige verdener, så der opstod spændinger.
- Det ser lækkert ud. - Det er potpourri.
Bon appétit.
Grace, jeg kommer desværre som altid og rapser din forlovede.
Edgar, dit fly venter.
"Rapser" betyder "at tage". Det er ikke noget klamt.
Netop.
Jeg er væk i et par uger. Her er min rejseplan.
Jeg stoler på jer alle.
REJSEPLAN
Udmærket. Min søn vil gerne holde brylluppet her på vingården.
Det bliver sæsonens store arrangement.
Ingen smalle steder.
Jeg tænkte, at vi kunne genbruge blomsterdekorationerne
fra middagen aftenen inden til receptionen.
Vidunderlig idé.
Hvorfor så ikke også genbruge vinen?
Vi kan gå rundt og spytte ind i hinandens munde.
Det ville være fint, hvis Hannah lavede blomsterdekorationerne.
Det ville være en ære.
Undskyld.
Jeg har altid forestillet mig, at mit bryllup var mere intimt.
- Personligt. Med bidrag fra familien. - Jeg forstår ikke de ord, du siger.
Lady Isabel, jeg er jo King of Bing... Jeg har lige fået syet den her jakke.
Men vi er ikke lige så økonomisk velsignede som Minnows-familien.
Bare rolig. Vi skal nok betale for det hele. Som sædvanlig.
Hurra!
Det handler ikke kun om penge.
Det er jo Graces bryllup.
Det bliver vidunderligt, fordi de, jeg elsker, vil være der.
Vi vælger dit storslåede bryllup, Lady Isabel.
Men vi serverer min fars bao bing- dessert.
Hvad...
Udmærket.
Det fortryder De ikke, milady.
De ved godt, at De spiser luftfrisker, ikke?
Det hele var sat på skinner.
Edgar tilbød sin families sommerresidens til min polterabend.
Jeg er glad på dine vegne, kære søster.
Jeg var begyndt at frygte, at du aldrig ville finde en passende herre.
Jeg har minsandten også noget af en samling ekskærester.
Men jeg vidste, at Edgar ville være anderledes,
fra det øjeblik han fløj mig til Amsterdam for at spise frokost.
Hvor romantisk.
Men hans forretningsmøde trak ud, så jeg så ham aldrig.
Så du ham ikke?
Nej, men jeg gik langs kanalerne, og det var så smukt.
Og da jeg så kom hjem, rådede Edgar bod på det
ved at invitere mig til en privat forretningsmiddag på sin yacht.
Men du hader jo både. Du bliver forfærdeligt søsyg.
Ja, jeg lå i sengen i dagevis,
men Edgar sendte sin personlige kok, der lavede suppe til mig.
- Kom han ikke selv med suppen? - Nej...
Han var ved at lukke en meget lukrativ kryptovalutaaftale,
og det optog meget af hans tid.
Men uanset hvad bliver alt rosenrødt, når vi bliver gift.
Tror du, at et ægteskab kan løse jeres problemer?
Kære søster...
Jeg må kræve, at du stopper med at projicere dit uheldige ægteskab
med det fjols til Brett over på mit.
Det gør jeg heller ikke.
Du fortæller om romantisk bejlen, men der er ingen bejler.
Hvorfor er du så ondskabsfuld?
Fordi du er så forelsket i idéen om at være forelsket,
at du ikke kan se, at Edgar ikke gør dig lykkelig.
Elsker du ham overhovedet, eller har hans stand blændet dig?
- Det sagde jeg ikke. - Du insinuerede det.
Jeg spurgte bare, om du rent faktisk var lykkelig,
eller om du bare følte, at du burde være lykkelig.
Og det er virkelig nederen at spørge nogen om til deres polterabend.
- Jeg var bekymret for dig. - Lad være med at bekymre dig!
- Du må lade mig træffe mine egne valg. - Det gjorde jeg, og se, hvor vi er endt.
Okay.
Zoë, du, jeg og Aniq holder lige et lille møde ude på gangen.
Ja, det er en god idé, så...
- Vi er tilbage om lidt. - Okay.
- Det var ikke det, jeg mente. - Det ved jeg godt.
Du kan ikke blive. Du er alt for tæt på det her.
Jeg går ingen steder. Hun er min søster.
Det er rigtigt. Hun er hendes søster.
Jeg siger bare, at Zoës talenter måske kan udnyttes bedre andetsteds.
Okay.
Ja. Det er også rigtigt. Du kunne måske...
Mens vi er derinde for at afhøre folk,
har vi brug for en herude, der leder efter spor.
Okay. Ved I hvad? Fint.
Jeg foretager min egen efterforskning og finder virkelige beviser,
der er bedre end de beviser, andre har fundet.
Det ville være alle tiders.
Hun er vist vred.
- Søstre, ikke sandt? - Ja. Hun prøver bare at passe på mig.
Og jeg fryser nemt. Så... Ja.
Men hun gjorde mig ked af det til min polterabend.
Men Hannah var der til at trøste mig.
Græder du, fordi din søster har ret, eller fordi hun tager fejl?
Det ved jeg ikke.
Edgar har haft så travlt, men...
- Jeg ved, at han vil være sammen med mig. - Hvad vil du?
Jeg havde masser af tid til at tænke over det,
for jeg så ikke Edgar igen før bryllupsweekenden.
Der er du jo, min eneboerske.
Jeg har ledt overalt efter dig. Gæsterne er begyndt at ankomme.
Skal vi tage imod dem?
Kan du huske, da vi forelskede os?
Vi dansede på verandaen uden larm og forstyrrelser?
Ja.
- Sådan skal vores bryllup være. - Vent, foreslår du, at vi stikker af?
Det er bare... Min søsters bryllup var meget overdådigt.
Det blev holdt på en Elks Lodge, og de sparede ikke på noget.
Og så endte ægteskabet med at være en katastrofe.
Jeg vil have, at vores bryllup handler om os.
Lyder det ikke romantisk?
Åh, Grace. Jeg er enig. Det værste ved et bryllup er gæsterne.
Men de er allerede begyndt at ankomme, og alt er klart.
Vi kan ikke ændre mening nu.
Men jeg lover, at dagen i dag kommer til at handle om os.
Jeg har noget til dig.
En bryllupsgave?
My lady.
- En ægteskabspagt? - En skriftrulle med grænser.
Du må da indrømme, at det er det modsatte af romantisk.
Men det fjerner de økonomiske bekymringer, så kun kærligheden står tilbage.
Vi fjerner hajerne, og så er der kun småfiskene tilbage.
Jeg kan godt lide jokes.
- Må jeg skrive under mandag? - Så ville det jo være efter brylluppet.
Men fint nok.
Der er nok ikke meget, der ændrer sig fra nu og til på mandag.
Nægtede at underskrive ægtepagt...
Jeg nægtede ikke. Lad være med at skrive "nægtede".
Jeg ville have underskrevet den mandag, hvis Edgar ikke...
Jeg var bare oprevet, okay?
Og med rette! Vi skulle bare været stukket af.
Prøvemiddagen var ikke andet end forstyrrelser og vrøvl.
Isabel var gået fra at være besværlig til at være direkte afskyelig.
Det kan vi ikke acceptere. Gail? Hvem er Gail?
Mor, hvad er der?
Enten kender hun ikke dit navn, eller også har hun valgt at besudle det.
EDGAR & GAILS BRYLLUP
- Gail. Igen. - Mor, hvor kunne du?
Se nu, hvordan alle bliver vrede.
Gail, Grace... Det er papir, vi bruger til at tørre mund i.
Hun mangler ikke penge, men hun mangler til gengæld manerer.
Undskyld.
For to uger siden tog hun et energishot på 7-Eleven,
og hun har ikke været sig selv siden. Jeg får dr. Shulkind til at undersøge hende.
Hun er helt fra den.
Ja.
Pludselig stod jeg ansigt til ansigt med en gammel bejler.
- Godt at se dig. - Miss Grace.
Du er lige så fortryllende i dag, som...
Som den dag du knuste mit hjerte.
Travis. Du kom faktisk.
Jeg har sådan nogle vidunderlige minder om vores tid sammen.
Altså... Faktisk...
Jeg inviterede mine forhenværende bejlere af ren høflighed.
Jeg troede, at du kunne læse mellem linjerne.
Det kunne jeg.
Dut.
Som I ved, afslørede Sebastian Edgars bryllupsgave.
Sjonkel Ulysses.
Vær hilset, godtfolk!
- Sjonkel Ulysses! - Sjonkel Ulysses!
I de uger jeg var væk, mens du planlagde brylluppet,
ledte jeg efter ham.
Jeg vidste, hvor meget det ville betyde for dig.
Var du vred over det med din sjonkel?
- Nej. - Var det da ikke en fin gestus?
Det var meget sødt. Jeg ville bare hellere have tilbragt de uger med ham.
- Morder! - Åh gud.
Morderen vender altid tilbage til gerningsstedet.
Du er selv på gerningsstedet, Travis.
Pis. Det ser skidt ud.
Fint. Jeg går ind for at indsamle beviser.
Jeg kan godt lide dit gåpåmod. Jeg genkender det, for det har jeg også.
Du får brug for mig derinde. Tro mig. Jeg er iskold.
- Har du flere handsker? - I skiskabet.
Til den næste del skal I vide, at Edgar gik meget op i biohacking.
Hans plan var at blive 140 år gammel
og så uploade sin livskilde til skyen eller sådan noget.
Mine tal stiger. Jeg er nødt til at gå i seng.
Nej. Festen er ikke slut.
Det er vores bryllupsweekend.
Vi skal jo tilbringe resten af vores liv sammen.
Men det liv skal være så langt som muligt.
Og KSO, kalibreret sengetidsoverholdelse, er vejen til det.
Jeg har brug for hvile. Som en ugle. Eller en blender.
Mine sammenligninger smuldrer allerede.
Godnat, min elskede.
Til min polterabend spurgte Zoë, om jeg var lykkelig.
Morgenen inden brylluppet var jeg ikke sikker.
Jeg har en gave til dig.
Den her hårnål har alle Minnows-brude båret siden borgerkrigen.
Jeg forventer, at du bærer den.
- Den er hæslig. - Den er uvurderlig.
- Grace, du behøver ikke bære den. - Jo, hun gør.
- Nej, hun gør ikke... - Jeg bærer den.
Ægteskabspagten.
Hvorfor har du ikke skrevet under? Du skal gøre det, inden I gifter jer.
Vent. Hvad er det her?
Er der stoffer i mit hjem?
Det er Adderall. Til at holde en vågen.
- Må jeg få den? - Ja da.
Sikke en besynderlig og hæslig kvinde.
- Hvad? - Ikke noget.
Lad os få sat den uvurderlige hårnål sat fast på dit hoved,
så du kan blive en Minnows.
- Du synes ikke, at jeg bør gifte mig. - Det har jeg ikke sagt.
- Men du vil gerne sige det. - Bestemt ikke.
Kom nu. Sig det.
Fortæl mig, hvad du føler.
Fint. Jeg synes ikke, at du bør gifte dig med ham.
Jeg vidste det.
Hvis han ikke gør dig ekstatisk og overvældende lykkelig.
Ved du, hvad jeg ser?
Han er en teknikentusiast, og du hader alt, der er lavet efter 1985.
Han går i seng, når små børn bliver puttet, og du er en natteravn.
Du har lukket din antikvitetsbod, men du elsker din antikvitetsbod.
Det er midlertidigt. Bare indtil efter brylluppet.
Du har gjort dig til en del af hans liv, men han har ikke gengældt det.
Og...
Jeg vil have, at du får meget mere end det.
Jeg var ret rystet.
Jeg var bange for, at Zoë havde ret om mig. Om Edgar.
Og så placerede du løftekassen over vores hoveder.
Er det ikke rart? Bare vores to hoveder i en kasse.
"Min kæreste Grace."
- "Du passer perfekt i mit liv." - Nej...
Hvad laver du?
På vores første date sagde du, at jeg fik noget frem i dig.
Men det er jeg ikke sikker på, at jeg gjorde.
Men jeg vil gerne.
Du skal ikke læse. Fortæl mig, hvad du føler.
Fra hjertet.
Grace, jeg ved, at jeg gør tingene på en særlig måde.
Jeg er sær.
Jeg troede, at jeg ville ende med kun puslespil som selskab.
Men nu er du det eneste puslespil, jeg vil lægge.
Du giver mig lyst til at ændre mig.
Jeg ved ikke, om det var det, jeg gerne ville høre,
men for Edgar var det ren Shakespeare.
Jeg elsker den her kasse.
Edgar.
Lad mig tage et billede.
Mrs. Minnows.
Hvilken musik skal spille til jeres første dans?
Du og jeg ved begge, at Edgar ikke danser foran andre.
Men det er jo en tradition. Et helligt ritual.
Den slags er så vigtigt.
Ønsker du ikke en første dans?
- Det gør jeg. Det gør jeg bestemt. - Så skal du have en.
Jeg vil gerne have, at vi danser sammen som mand og kone.
Det ville være meget ubehageligt for mig.
Du sagde, at jeg får dig til at ville ændre dig.
Det her er min første anmodning.
Er det så vigtigt for dig?
Godt. Så danser vi.
- Kan vi bruge løftekassen? - Ingen løftekasse.
Bare kig på mig, okay?
Ingen andre betyder noget. Her er kun os.
Venstre fod frem.
Højre fod frem, til siden.
Roxana. Jeg må gå.
Jeg kender vist godt den dans.
Bare følg med. Jeg danser hurtigt.
Det var så pinligt.
Men heldigvis var sjonkel Ulysses professionel danser i et tidligere liv.
Wow.
Han ligger virkelig bare der og er ikke i live.
Det minder mig om dengang, jeg fandt min bedstemor.
Hov! Du må ikke røre noget. Det er et gerningssted.
Hjælp mig med at vende ham.
Liget? Det døde lig?
Vi må lede efter spor i hans lommer, og det kan vi ikke, når han ligger sådan.
Så tag dig sammen.
- En. - Det her er for bedste.
- To. Tre. - En, to, tre.
Stop.
Jeg har set hans øjne!
Okay. Jeg...
- Nej! Vent! Ikke røre ham! Hvad laver... - Ti nu stille og hjælp mig.
Telefon. Okay. Pastiller.
Åh gud. En læbepomade.
- En recept på Adderall? - Hold nu op.
Hvad er det?
Det må være en manchetknap, men der er kun én.
Og han har allerede manchetknapper på, så...
Vent. Et smartwatch.
De tingester kan måle ens puls, ikke?
- Jo. - Så hvis vi får telefonen låst op,
kan vi måske fastslå dødstidspunktet.
Jeg er langt foran.
Og pis!
Vi er blevet låst ude. Vi er nødt til at vente fem minutter.
Travis.
- Vi kan bruge ansigtsgenkendelse. - Ja, men du lukkede hans øjne.
Så må vi åbne dem igen.
Spurgte du Edgar, hvor han var henne, da han kom tilbage?
Nej. Det var sikkert et forretningsmøde eller sådan noget.
Jeg var bare vred over, at han gik. Igen.
Og så klokken præcis 21.50...
Min kære, mit KSO-program kræver, at jeg trækker mig tilbage.
Det tænkte jeg nok, at du ville sige. Men det er vores bryllup.
Vi bør tilbringe aftenen sammen. Jeg har et forslag til dig.
Adderall? Hold nu op, din lille fjollerik.
- Jeg tager jo ikke medicin. - Kan du huske nytårsaften?
Jeg gav dig en, og vi havde den skønneste aften.
Jeg var oppe til klokken fem om morgenen og spillede brætspil mod mig selv.
Og sportsånden var horribel. Aldrig igen.
Hør her, alle sammen.
Det er tid til aftenens store finale,
hvor I kører i jeres egne biler til jeres egne hjem.
Tag hjem, tak.
For de af jer, der bliver her, er der efterfest i biblioteket!
Hvad hujer I over? I er ikke inviteret.
Min kære. Vi kan ikke ikke deltage i vores egen efterfest. En drink mere?
- Godt. En enkelt drink. Og så i seng. - Vidunderligt.
Hej. Et glas rosé, tak.
- Og en whisky til min mand. - Naturligvis.
Jeg har det.
Men jeg ville have mere end én drink.
Jeg ville have, at vi var sammen, og jeg ville vide, at det nok skulle gå.
Edgar sagde jo, at han ville ændre sig, så...
Jeg er ikke stolt af det, men...
- Du kom noget i hans drink. - Jeg kom Adderall i hans drink. Ikke gift.
Han havde taget det før uden problemer, så...
Alt var i den skønneste orden. Selv Isabel var lidt sød mod mig.
Velkommen til familien. Som man siger.
Tak.
Jeg ved, hvad du har gjort. Jeg lader dig ikke gøre det mod Grace.
- Du skal dø i aften! - Åh gud.
Travis.
Nej, nej, nej. Helt alvorligt. I er alle dæmoner.
Hver eneste en af jer er en dæmon. Vær dæmoner.
- Dæmoner siger "Hvad?" - Hvad?
"Hvad?" Fy!
- Kerberos ved helvedes port. - Skat.
- I er alle dæmoner. - Så.
- I er alle en flok dæmoner. - Så.
Det kan ikke være helvede,
- for du er fandeme en engel. - Så.
Jeg ved ikke, hvordan han blev så fuld, men han skulle i seng.
Det er sent, ikke? Det er vist tid til at sige godnat.
- Åh, skat. - Godnat.
Jeg er ikke trist. Det var for sjov. Idioter!
Noget af et par, ikke sandt?
Jeg går egentlig ikke op i traditioner,
men du bør egentlig bære mig over dørtærsklen.
Jeg er ikke nogen tøjte.
Bao bing.
Jeg elsker dig.
Roxana.
Jeg sov i min brudekjole. Ikke at jeg fik så megen søvn.
Og næste morgen...
Edgar. Alarmen.
Uanset hvor mange tømmermænd, du har, må du da høre den.
Hvad med dit bio-halløj? Du må da vågne!
Edgar.
Og det er alt, hvad jeg kan huske.
Hvorfor var Travis den første, der kom? Boede han ikke på hotellet?
Det ved jeg ikke.
Tak, fordi du er ærlig over for os, Grace. Vi har det, vi skal bruge.
Nå? Hun er uskyldig, ikke?
Altså, hun gav ham jo Adderall.
Det får en til at blive frisk og ikke falde død om.
Ellers kom hun noget andet i hans drink og løj for os om Adderall-pillerne.
Vi må finde ud af, hvad han døde af.
Måske bør vi tale med ekskæresten, der sagde til Edgar, at han skulle dø.
- Kvalme. Jeg vil ikke brække mig. - Tættere på.
- Tættere på hans ansigt. - Jeg brækker mig ud over ham.
Hvad helvede?
Hej, folkens.
Vi prøvede bare at fastslå døds...
- Travis? - Jeg tager hans hoved.
Vi forsøgte bare at fastslå dødstidspunktet
- ved hjælp af app'en på hans telefon. - Ja.
Hvis vi kunne...
...finde ud af det, ville vi vide, hvornår hans hjerte stoppede.
- Det er et gerningssted. - Præcis.
Når I er færdige med det, I er i gang med,
så placér liget, som I fandt det.
- Hvad? - Jeg er da ligeglad.
Jeg er ikke strisser mere.
Men jeg kan genkende en mistænkt, når jeg ser en.
Du... Vi gjorde ikke noget. Vi prøvede bare at hjælpe.
Vi hørte, at du og Edgar var oppe at skændes.
Nej. Jeg kendte ham knap nok.
VERDENS BEDSTE INVESTORER BUKEPHALOS-MØNTEN
- Jeg kan forklare. - Kan du det?
Tekster af: Helle Virenfeldt Smith